યુરોપ, અમેરિકા, રશિયા અને ચીન સહિતના દેશોમાં કોઈ ખેલાડી રમતમાં કાઠું કાઢીને મેડલ લઈ આવે તો એની જિંદગી બની જાય છે. એટલે ત્યાં દરેક રમતમાં સ્ટાર ખેલાડીઓ તૈયાર થાય છે. આપણા દેશમાં મેડલ જીતનારા લારી ચલાવે છે, મજૂરી કરે છે. ક્રિકેટમાં સારો દેખાવ કરે તો લાઈફ બની જાય, પરંતુ અન્ય રમતોમાં શું? હમણાં જ સ્ક્વૉશના ચેમ્પિયન રવિ દીક્ષિતે ફેસબુક પર જાહેરાત મૂકી હતી કે આગામી દક્ષિણ એશિયાઈ રમતોમાં ભાગ લેવાનો ૮,૦૦,૦૦૦ રૂપિયાનો ખર્ચ કાઢવા માટે તે પોતાની એક કિડની વેચવા તૈયાર છે.